Hamon Peche
Hamon Peche (aliter Pecche, Peache; mortuus ante 1185), filius Guillelmi Peche et Isiliae Bituricensis (Hervei Bituricensis ut videtur filia et haeres), fuit praefectus (sheriff) Cantabrigiensis comitatus ab anno 1155 usque ad 1165. In matrimonium duxit Aliciam Peverell, Pagani haeres, e qua filios duos genuit, scilicet Galfridum (ante annum 1190 mortuum) et Gilbertum, Hamonis iunioris patrem.